Държавен вестник, бр. 103, 2004 г., стр. 65

Б Р О Й  103
Д Ъ Р Ж А В Е Н   В Е С Т Н И К
С Т Р .  65
следния начин: “Определя началния срок, условията
за осъществяване на концесията, включително и за-
дължителните подобрения, както следва: начало на
концесията, датата на сключване на концесионния
договор; срок за възстановяване на съществуващите
спортно-технически съоръжения и построяване на нови
такива—инвестиция в размер 300 000 лв. със срок на
изграждане не по-дълъг от 2 години от датата на изда-
ване на разрешение за строеж.”
Председател: Д. Василев
55860
ОБЩИНА РАЗГРАД
РЕШЕНИЕ № 149
от 28 юни 2004 г.
На основание чл. 21, ал. 1, т. 8 ЗМСМА, чл. 72 ЗОС и
чл. 24, ал. 1 ППЗОС, Общинският съвет—Разград, реши:
1. Открива процедура за предоставяне на концесия
върху недвижим имот—публична общинска собстве-
ност—язовир “Осенец” в местността Добревец, в зем-
лището на с. Осенец, община Разград.
2. Определя срок на концесията—15 години, като:
2.1. срокът може да бъде продължен със съгласието
на страните по концесионния договор въз основа на
решение на общинския съвет с още 20 години след изти-
чане на общия срок на концесията (35 г.); при предоста-
вяне на нова концесия върху същия имот концесионе-
рът по договор се предпочита при равни други условия;
2.2. началният срок на концесията започва да тече
от датата на сключване на договора.
3. Приема начин за определяне на концесионера—
присъствен конкурс.
4. Определя основните права и задължения по кон-
цесията, както следва:
4.1. Основни права на концесионера:
4.1.1. изключително право да развива рибовъдство в
имота—предмет на концесията, за срока на концесията;
4.1.2. право да осъществява и други съпътстващи
производствени дейности, както и спортно-туристичес-
ки услуги, свързани с предмета на концесията, по ред,
определен с концесионния договор.
4.2. Основни задължения на концесионера:
4.2.1. да извърши задължителни инвестиции за це-
лия срок на концесията в размер не по-малък от
111 614 лв., като за първите 5 години те са не по-малко
от 95 285 лв.;
4.2.2. в размера на средствата по т. 4.2.1 да предос-
тави за утвърждаване от концедента комплексен план
за изпълнение на задължителните инвестиционни ме-
роприятия;
4.2.3. ежегодно през целия срок на концесията кон-
цесионерът да представя до 30 декември отчет за из-
пълнението на мероприятията за годината от комп-
лексния план; неизпълнението на предвидените мероп-
риятия да бъде основание за налагане на санкции и
прекратяване на договора;
4.2.4. да извършва всички действия по предоставе-
ната концесия в съответствие със сключения концеси-
онен договор;
4.2.5. да не прехвърля на трети лица правата и за-
дълженията по концесионния договор;
4.2.6. да осигури достъп на концедента до имота за
осъществяване на контрол по изпълнението на услови-
ята на концесията;
4.2.7. да води и предоставя на концедента подробна
финансова, техническа и друга документация и инфор-
мация, свързани с изпълнението на задълженията по
концесионния договор;
4.2.8. да провежда необходимите санитарно-техни-
чески мероприятия съгласно ежегодна програма, ут-
върдена от концедента;
4.2.9. ежегодно да застрахова язовира—предмет на
концесията, за своя сметка в полза на община Разград;
 4.2.10. да спазва нормативните изисквания по
опазване на околната среда при осъществяване на
концесията.
4.3. Основни права на концедента:
4.3.1. правото на достъп до имота и цялата доку-
ментация, свързана с осъществяване на концесията, по
всяко време с оглед упражняване на контрол по изпъл-
нение на условията на концесията и на задълженията
на концесионера по договора за концесия;
4.3.2. да изисква и получава информация за осъщес-
твяването на поетите от страна на концесионера ин-
вестиционни ангажименти;
4.3.3. да получава и съхранява необходимия брой
екземпляри от проектната, техническата, екологична-
та и друга документация, във връзка с осъществяване
на концесията;
4.3.4. да съгласува комплексния план за инвестици-
онните мероприятия и ежегодната програма за сани-
тарно-технически мероприятия;
4.3.5. да прекрати едностранно концесионния до-
говор в случай на неизпълнение от страна на конце-
сионера на основните му задължения и условията на
концесията;
4.3.6. да получава лихви, неустойки и обезщетения
при неизпълнение на условията на концесионния дого-
вор и определени в неговата санкционна част.
4.4. Основни задължения на концедента:
4.4.1. да предостави на концесионера изключител-
ното право да извършва основна и спомагателна дей-
ност, уточнени в концесионния договор в имота—пред-
мет на концесията;
4.4.2. своевременно да утвърждава и съгласува пре-
доставените му от концесионера програми, планове, про-
екти и друга документация по концесионния договор.
5. Финансово-икономически условия за предоста-
вяне на концесията:
5.1. Вид, размер и начин на изпълнение на концеси-
онното възнаграждение:
5.1.1. еднократно концесионно възнаграждение—
покрива разходите на общината по провеждането на
конкурса за избор на концесионер и предоставянето на
концесията; еднократното концесионно възнагражде-
ние е 3600 лв.;
5.1.2. годишното концесионно възнаграждение е в
размер не по-малък от 2315 лв. и се плаща в левове по
банкова сметка на община Разград; плаща се ежегодно
за договорения срок на концесията в срок до 31 март на
съответната календарна година; концесионното въз-
награждение се актуализира ежегодно до 15 февруари
в съответствие със статистически отчетения индекс на
инфлация.
5.2. Вид, размер и начин на плащане на депозита
за участие в конкурса. Депозитът за участие в кон-
курса е 3600 лв., платими в левове в брой или по
банкова сметка. На спечелилия конкурса участник
депозитът се трансформира в еднократно концесион-
но възнаграждение.
5.3. Вид и размер на гаранциите за изпълнение на
задълженията от концесионера по договора за концесия:
—обезпечение (банкова гаранция, ипотека, залог)
в полза на концедента за 10 % от сумата на минимално
изискуемите инвестиционни разходи за поддържане на
язовира (111 614 лв.)—11 160 лв., със срок на освобож-
даване—края на петата година от подписване на кон-
цесионния договор.
5.4. Други финансови условия, свързани с конт-
рола и управлението на концесията от страна на кон-
цедента:
5.4.1. ежегодното застраховане на язовира от кон-
цесионера в полза на община Разград е с лимит на
отговорност 450 000 лв.;